NPPG เปิดกลยุทธ์ลดค่าใช้จ่าย-ขายธุรกิจไม่ทำกำไรทิ้ง หนุนผลงานปี 62 เทิร์นอะราวด์
NPPG เปิดกลยุทธ์ลดค่าใช้จ่าย-ขายธุรกิจไม่ทำกำไรทิ้ง หนุนผลงานปี 62 เทิร์นอะราวด์
20 ธ.ค. 2561

นายเชิดศักดิ์ กู้เกียรตินันท์ ประธานกรรมการบริหาร บริษัท เอ็นพีพีจี (ประเทศไทย) จำกัด (มหาชน) หรือ หรือ NPPG เปิดแผนการบริหารจัดการในปี 2562 ที่บริษัทฯตั้งเป้า Turnaround พลิกกลับมามีกำไรสุทธิให้ได้ในปี 2562 โดยคาดว่าน่าจะสร้างกำไรสุทธิตั้งแต่ไตรมาส 2/62 เป็นต้นไป
สำหรับภาพรวมของทั้งกลุ่มจะต้องมีอัตราการขยายตัวของรายได้อย่างน้อย 10-15% หรือประมาณ 1,450 ล้านบาท โดยที่จากสิ้นปี 2561 นี้ประเมินว่าจะทำได้ราว 1,200 ล้านบาท ซึ่งในแผนการทำงานช่วงแรกบริษัทฯจะพิจารณาการขายธุรกิจที่ไม่ทำกำไรหรือไม่ใช่ธุรกิจหลักออกไป (Non-core business/investments) และลดค่าใช้จ่ายที่ไม่จำเป็น
พร้อมกับปรับกลยุทธ์การบริหารงานใหม่ โดยมุ่งเน้นไปที่ธุรกิจอาหารและการขยายสาขาของร้านโดยจะต้องมี Traffic หรือ Potential ที่ดี เพื่อสร้างกระแสเงินสดให้กับธุรกิจ ทั้งนี้คาดว่าจะสามารถพลิกจากสถานการณ์ปัจจุบันที่ติดลบมาทำอัตรากำไรสุทธิ (Net profit margin) ให้อยู่ในระดับประมาณ 5%